**З А П О В Е Д**

**№ РД-04-36**

**София, 22.02.2023 г.**

 На основание чл. 3, ал. 4 от Устройствения правилник на областните дирекции „Земеделие”, в сила от 26.01.2010 г., издаден от Министерството на земеделието и храните, обн. ДВ. бр.7/26.01.2010 г., посл. изм. обн. ДВ., бр. 41/03.06.2022 г., чл. 45, ал.6, във връзка с чл.45б, ал.3 от Правилника за прилагане на Закона за собствеността и ползването на земеделските земи и Протокол от 02.02.2023 г. на приемателна комисия, назначена със Заповед №РД-04-113/28.07.2022 г. на директора на ОД „Земеделие“ – София област

**О Д О Б Р Я В А М:**

 Изменение на Парцеларния план на бивш стопански двор на с. Пауново , общ. Ихтиман, м. „Кудийска ливада“, обл. Софийска, засягащо парцел XIII от стопанския двор, както се обособяват следните парцели:

* парцел номер XV-26, с площ 5137 кв.м., по парцеларен план, представляващ свободен, негоден за земеделско ползване и неподлежащ на възстановяване по реда на ЗСПЗЗ;
* парцел номер XVI-28, с площ 2955 кв.м., по парцеларен план, представляващ свободен, годен за земеделско ползване и подлежащ на възстановяване по реда на ЗСПЗЗ;
* парцел номер XVII-13, с площ 49 кв.м., по парцеларен план, представляващ свободен, годен за земеделско ползване и подлежащ на възстановяване по реда на ЗСПЗЗ;

Заповедта да се постави на място с публичен достъп в сградата на Областна дирекция “Земеделие“- София област. Същата може да се обжалва по реда на АПК.

Настоящата заповед се състави в пет еднообразни екземпляра – един за ОД „Земеделие“ – София област, един за ОСЗ Ихтиман, един за Община Ихтиман, един за Областна администрация – Софийска област и един за Министерство на земеделието.

Контрол по изпълнение на заповедта ще упражнявам лично.

**АНТОНИЯ СТОИМЕНОВА /П/**

*Директор на*

*Областна дирекция „Земеделие“-*

*София област*